**Maanmittauslaitos** (lyhenne MML, ruots. *Lantmäteriverket*) on  maa- ja metsätalousministeriön alaisuudessa toimiva viranomainen, joka vastaa ensisijaisesti maanmittauksesta Suomessa. Maanmittauslaitos tuottaa tietoa, tutkimusta ja palvelua Maasta. Maanmittauslaitos tekee erilaisia maanmittaustoimitusia, esimerkiksi lohkomisia ja tilusjärjestelyjä sekä tuottaa kartta-aineistoja. Maanmittauslaitos ylläpitää kiinteistöjen ja osakehuoneistojen tietoja rekistereissään sekä huolehtii omistusoikeuksien rekisteröinneistä (lainhuudoista) ja kiinnityksistä.

Historia
--------

Suomen postilaitos julkaisi vuonna 1962 postimerkin Suomen suuriruhtinaskunnan alkuvaiheessa 1812 perustetun Maanmittauslaitoksen eli silloisen Päämaanmittauskonttorin kunniaksi.
Maanmittauslaitoksen (vuoteen 1994 **Maanmittaushallitus**) historia Suomessa ulottuu vuoteen 1633. Ruotsi-Suomen maanmittauslaitoksen alku lasketaan vuodesta 1628, jolloin Kustaa Aadolf perusti laitoksen laatimaan täydellisen taloudellisen kartaston valtakunnasta. Ensimmäinen laitoksen johtaja oli Anders Bureus. Suomeen lähetetty ensimmäinen maanmittari oli Olof Gangius (1633). Virkakunnan kasvaessa Tukholmaan perustettiin vuonna 1683 maanmittauskonttori, josta käsin erityisvirkamies hoiti Suomen asioita. Suomen erkaannuttua Ruotsista, Turkuun perustettiin vuonna 1821 päämaanmittauskonttori, joka myöhemmin siirtyi Helsinkiin.

Venäjän keisari vahvisti **Päämaanmittauskonttorin** perustamisen 14.11.1812. Sen nimi oli vuosina 1848–1850 ja 1863–1916 **Maanmittauksen ylihallitus** ja 1851–1863 **Maanmittauksen ja metsänhoidon ylihallitus**, koska metsähallinto luotiin aluksi maanmittauslaitoksen alaisuuteen. Nimi lyheni **Maanmittaushallitukseksi** vuonna 1916 ja lopulta nykyiseen muotoonsa 1993.

Organisaatio
------------

Maanmittauslaitos tuottaa yritysten, yhteiskunnan ja yksityisten ihmisten tarpeisiin palveluita maastosta, ympäristöstä sekä kiinteistöistä. 1.1.2010 kiinteistöjen kirjaamisasiat eli lainhuudot, kiinnitykset ja erityiset oikeudet siirtyivät Maanmittauslaitoksen hoidettaviksi.

Vuoden 2015 alusta lähtien Maanmittauslaitoksen toimiala laajeni, kun paikkatietoalan huippututkimukseen keskittynyt Geodeettinen laitos (nykyinen Maanmittauslaitoksen Paikkatietokeskus) sekä maa- ja metsätalousministeriön hallinnonalan tietopalveluja tuottavan Tiken tietotekniikan kehittämistehtävät (nykyinen Tietotekniikan palvelukeskus) yhdistettiin Maanmittauslaitokseen.

Maanmittauslaitoksen organisaatio koostuu keskushallinnosta sekä neljästä toimintayksiköstä, jotka ovat Tuotanto, Tietotekniikan palvelukeskus, Paikkatietokeskus ja Yleishallinto. Maanmittauslaitoksen palvelut ovat kansalaisten saatavilla 35 palvelupisteessä eri puolilla Suomea.

Tietotekniikan palvelukeskus tuottaa toimialasidonnaisia tietotekniikan palveluja Maanmittauslaitokselle, maa- ja metsätalousministeriön hallinnonalan virastoille sekä muille julkisille tahoille. Se kehittää ja ylläpitää sovelluksia ja tietojärjestelmiä sekä niihin liittyviä infrapalveluja, kuten Maanmittauslaitoksen kiinteistötieto- ja maastotietojärjestelmiä. Paikkatietokeskus toimii puolestaan Maanmittauslaitoksessa tutkimus- ja asiantuntijayksikkönä, jossa tehdään paikkatietoinfrastruktuureja tukevaa tutkimus- ja kehitystyötä sekä huolehditaan Inspire-direktiivin toimeenpanosta.

Laitoksen pääjohtajana on toiminut lokakuusta 2022 yhteiskuntatieteiden maisteri Pasi Patrikainen. 

Maanmittauslaitos voitti vuonna 2009 Suomen Laatukeskuksen järjestämän Laatupalkintokilpailun julkisen sektorin ja yleishyödyllisten yhteisöjen sarjassa. Sen vuoksi laitokselle myönnettiin myös "EFQM Recognised for Excellence 5 stars" -tunnustus.

Valtiokonttori valitsi Maanmittauslaitoksen valtion parhaaksi työyhteisöksi vuonna 2012. Palkinnon perusteena oli työhyvinvoinnin ja työsuojelun eteen tehdyn työn onnistunut integrointi kaikkeen toimintaan.

Pääjohtajat
-----------

*Titteli vuoteen 1929 "ylitirehtööri", vuodesta 1929 "pääjohtaja"*

|  |  |  |
| --- | --- | --- |
| * Abraham Nordenstedt 1812–1820
* Anders Nordenstedt vt. 1820–1821
* Abraham Joachim Molander 1821–1828
* Carl Gustaf Tawaststjerna 1828–1843
* Jonas Ferdinand Bergenheim 1843–1845
* Claes Wilhelm Gyldén vt. 1845–1847
 | * Alexander von Rechenberg 1847–1854
* Claes Wilhelm Gyldén 1854–1872
* Berndt Otto Nymalm 1872–1887
* Jaakko Sjölin 1887–1915
* Otto Sarvi 1915–1917
* Kyösti Haataja 1917–1929
 | * Väinö Ahla 1929–1950
* Väinö V. Seppälä 1950–1960
* Viljo Niskanen 1960–1972
* Lauri Kantee 1972–1991
* Jarmo Ratia 1991–2012
* Arvo Kokkonen 2012-2022
* Pasi Patrikainen 2022- (10.10. alkaen)
 |

1. elokuuta 1999–29. helmikuuta 2000 pääjohtajana toimi Pauli Karvinen.

Katso myös
----------

* Maan mitta. Maanmittauksen historia Suomessa 1633–2008

Lähteet
-------

1. ↑  Henkilöstötiedot *Tutki hallintoa*. Viitattu 28.1.2024.
2. ↑  Valtion talousarviomenot kirjanpitoyksiköittäin *Tutki hallintoa*. Viitattu 28.1.2024.
3. ↑  Lyhenneluettelo  25.04.2013. Kotimaisten kielten keskus.  Arkistoitu 12.10.2013. Viitattu 19.5.2013.
4. 1 2 3 4  Toimipisteiden osoitteet Maanmittauslaitos.  Arkistoitu 14.10.2022. Viitattu 18.10.2022.
5. ↑  Huhtamies,Mikko: *Maan mitta. Maanmittauksen historia Suomessa 1633–2008*, s. 471. Helsinki: Edita, 2008. ISBN 978-951-37-5305-4.
6. ↑  "Maanmittauslaitos", *Otavan Iso Tietosanakirja 5*, s. 1121. Helsinki: Otava, 1963.
7. ↑  *Pääjohtajakunta*, s. 178–179. SKS, Helsinki 2005.
8. ↑  Kiinteistöjen kirjaamisasiat siirtyvät Maanmittauslaitokseen 2010  2010. Maanmittauslaitos. Viitattu 30.6.2014. [vanhentunut linkki]
9. ↑  Paikka, tieto ja tutkimus yhdistyvät 2015  2014. Maanmittauslaitos.  Arkistoitu 5.2.2015. Viitattu 30.6.2014.
10. ↑  Finnish Geospatial Research Institute FGI | *www.fgi.fi*. Viitattu 27.8.2015.
11. 1 2  Tietoa Maanmittauslaitoksesta  2014. Maanmittauslaitos.  Arkistoitu 13.10.2022. Viitattu 18.10.2022.
12. ↑  Laatupalkinto  2012. Maanmittauslaitos.  Arkistoitu 16.8.2011. Viitattu 9.3.2012.
13. ↑  Maanmittauslaitos valittiin valtion parhaaksi työyhteisöksi | Maanmittauslaitos *www.maanmittauslaitos.fi*.  Arkistoitu 4.3.2016. Viitattu 27.8.2015.
14. ↑  *Pääjohtajakunta*, s. 179–180. SKS, Helsinki 2005.

Aiheesta muualla
----------------

* Maanmittauslaitos
* Karttapaikka
* Karttakäärö
* Paikkatietoikkuna
* Kulmapeili-blogi

|  |  |  |  |  |
| --- | --- | --- | --- | --- |
| 

| * n
* k
* m
Suomen tutkimuslaitokset |
| --- |
|  |
| Julkiset | 
* Geologian tutkimuskeskus
* Elintarviketurvallisuusvirasto Evira
* Ilmatieteen laitos
* Luonnonvarakeskus
* Maanmittauslaitos
* Suomen ympäristökeskus
* Säteilyturvakeskus
* Teknologian tutkimuskeskus VTT
* Terveyden ja hyvinvoinnin laitos
* Työterveyslaitos
* Ulkopoliittinen instituutti
* Valtion taloudellinen tutkimuskeskus

 |

 |

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * n
* k
* m
 Suomen maa- ja metsätalousministeriö |
| --- |
|  |
| Ministerit | 
* Maa- ja metsätalousministeri

 |  |
|  |
| Virkamiehet | 
* Kansliapäällikkö

 |
|  |
| Osastot | 
* Ruokaosasto
* Luonnonvaraosasto

 |
|  |
| Hallinto | 

|  |  |
| --- | --- |
| Virastot | 
* Ruokavirasto
* Luonnonvarakeskus Luke
* Maanmittauslaitos
	+ Paikkatietokeskus
* Suomen ympäristökeskus
* Turvallisuus- ja kemikaalivirasto

 |
|  |
| Yhtiöt ja liikelaitokset | 
* Metsähallitus

 |
|  |
| Toimielimet | 
* Valtion ravitsemusneuvottelukunta

 |

 |
|  |
| Toimitilat | 
* Hallituskatu 3

 |
|  |
| Historia | 
* Maa- ja metsätalousministeriön tietopalvelukeskus
* Maaseutuvirasto
* Maatalousministeriön asutusasiainosasto
* Suomalaisen ruokakulttuurin edistämisohjelma

 |

 |